Lašva (rijeka)
Lašva je rijeka u srednjoj Bosni. Protiče kroz Travnik, od zapada prema istoku, a zatim i kroz Vitez, a nakon ukupno 49,4 km, kod Zenice se ulijeva u rijeku Bosnu. Nastaje od dvije rijeke, Karaulske i Komarske, koje se spajaju u naselju Turbe. Zbog važnog geografskog položaja, dolina Lašve je uvijek bila frekventna saobraćajnica, koja prirodno spaja dolinu Bosne na istoku, sa vrbaskom dolinom na zapadu.